**Brawn GP Limited**, som kjørte under det fulle navnet **Brawn GP Formula One Team**, forkortet til **Brawn GP**, var et Formel 1-team og konstruktør som deltok i Formel 1-sesongen 2009.

Det ble dannet 6. mars 2009 etter det ble bekreftet at Ross Brawn, den tidligere tekniske direktøren til Honda Racing F1 Team, hadde kjøpt laget fra Honda etter at de trakk seg fra sporten i slutten av 2008. Den 17. mars 2009 godkjente FIA offisielt at laget endret navn fra Honda Racing F1 Team til Brawn GP.

Det nye laget debuterte i den 28. mars 2009 i Australias Grand Prix med Mercedes-motorer, og de tok pole position og andreplass på startrekken før løpet. De endte sitt første løp med en dobbeltseier. I løpet av sesongen tok de 8 seiere, 15 pallplasseringer, 5 pole positions og satte 4 raskeste runder, og den 18. oktober i Brasils Grand Prix 2009 sikret de seg både førermesterskapet, med Jenson Button, og konstruktørmesterskapet. 

Før 2010-sesongen kjøpte motorleverandøren Mercedes-Benz og selskapet Aabar 75,1% av laget (Mercedes 45,1%, Aabar 30%), og omdøpte laget til Mercedes GP.

Historie
--------

### 2009

Før sesongen signerte Brawn GP en ny kontrakt med Jenson Button og Rubens Barrichello, som tidligere kjørte for det samme laget under Hondas kontroll. Laget fikk utdelt nummer 22 og 23, som henholdsvis Button og Barrichello fikk, samt bakerste garasje i pitlane.

Laget startet sterkt med å ta de to første plassene i kvalifiseringen til Australias Grand Prix 2009 med Jenson Button i pole og lagkamerat Rubens Barrichello på 2.-plass. Førerne endte løpet på samme vis, og tok dermed en dobbeltseier i lagets debut, noe som ikke hadde skjedd siden Mercedes gjorde det i 1954. Jenson Button vant også det regn-forkortede Malaysias Grand Prix 2009 fra pole, og satte samtidig løpets raskeste runde. Med seieren i Malaysia, ble Brawn GP den andre konstruktøren som vant sine to første løp, noe Alfa Romeo gjorde i 1950 i Storbritannias Grand Prix og Monacos Grand Prix.

Før Kinas Grand Prix 2009 kvalifiserte Barrichello seg foran Button for første gang denne sesongen, men i regnværet endte Button på 3.-plass og Barrichello på 4.-plass i et løp hvor Red Bull Racing tok sin første seier, og dobbeltseier, med Sebastian Vettel på 1.-plass og Mark Webber på 2.-plass. Button vant igjen under Bahrains Grand Prix 2009 fra 4. startplass med Barrichello på en 5.-plass. I Spanias Grand Prix 2009 tok Brawn nok en dobbeltseier med Button foran Barrichello igjen. Suksesshistorien fortsatte i legendariske Monaco der Button tok sin fjerde pole position for sesongen foran Ferraris Kimi Raikkonen. Button vant løpet foran Barrichello, og ble Formel 1-historiens første fører til å ta fem seire i de seks første løpene. 
I Tyrkia ble en ny rekord satt, da han vant sitt sjette av syv mulige løp, noe som fikk Jenson til å utbryte «Dere har bygd et monster av en bil til meg». Han ble også den første som vant Tyrkias Grand Prix uten å ha startet fra pole position på Istanbul Park-banen.

Tilbake på hjemmenbane i Storbritannias Grand Prix endte det med sesongens hittil dårligste kvalifisering, der Button kun fikk en 6.-plass, mens Barrichello tok 2.-plassen. Rekkefølgen holdt seg gjennom hele løpet, og markerte Buttons dårligste løp hittil i sesongen. Tysklands Grand Prix ble også en nedtur med en 5. og 6.-plass for de to Brawn-bilene. Ungarns Grand Prix ble heller ikke noen stor opplevelse med en 7. og 10.-plass. Europas Grand Prix ble derimot en opptur selv om Button igjen kun ble nummer 7, klarte Barrichello å vinne løpet foran Lewis Hamilton og Kimi Raikkonen. Dette var Barrichellos 10. seier i Formel 1. Barrichello tok sin neste seier to løp senere i Italias Grand Prix. Dette ble den siste seieren for Brawn, men de sørget for å samle poeng i resten av løpene, og vant både fører- og konstruktørmesterskapet den 18. oktober i Brasils Grand Prix, hvor Jenson Button ble den nykronede verdensmesteren.

Resultater
----------

(Forklaring) (Resultater in uthevet skrift indikerer **pole position**) (Resultater i kursiv skrift indikerer *raskeste runde*)

| Sesong | Chassis | Motor | Dekk | Førere | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Poeng | Plass |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2009 | Brawn BGP 001 | Mercedes FO 108W | **B**
 |  | AUS | MAL1 | CHN | BHR | ESP | MON | TUR | GBR | GER | HUN | EUR | BEL | ITA | SIN | JPN | BRA | ABU | **172** | **1.-plass** |
| Storbritannias flagg Jenson Button | **1** | ***1*** | 3 | 1 | **1** | **1** | *1* | 6 | 5 | 7 | 7 | Ret | 2 | 5 | 8 | 5 | 3 |
| Brasils flagg Rubens Barrichello | 2 | 5 | *4* | 5 | *2* | 2 | Ret | 2 | 6 | 10 | 1 | 7 | 1 | 6 | 7 | **8** | 4 |

**Noter til tabellen:**

* Note 1:  - Malaysias Grand Prix 2009 ble stoppet før 75% av løpsdistansen var fullført, og hver poengplass ble derfor tildelt halvparten av det normale antall poeng.

Referanser
----------

1. ↑  (en) «Brawn GP take over Honda Racing». autosport.com. 5. mars 2009.
2. ↑  «Honda team to return as Brawn GP». BBC Sport. Besøkt 6. mars 2009.
3. ↑  (en) Button heads all Brawn front row[*død lenke*]|2009-03-27|ITV-F1.com
4. ↑  (en) Brilliant Button wins on Brawn debut Arkivert 7. april 2009 hos Wayback Machine..2009-03-29.eurosport.co.uk
5. ↑  (en) Button wins second pole[*død lenke*] ITV-F1.com. 2009-04-04. Retrieved on 2009-04-04
6. ↑  (en) Classy Button wins abandoned race|2009-04-05|BBC Sport
7. ↑  (en) Vettel flies home with RBR maiden win Arkivert 21. april 2009 hos Wayback Machine. ITV-F1.com. 2009-04-19. Retrieved on 2009-04-19
8. ↑  (en) «Brilliant Button wins at Bahrain». BBC Sport. 26. april 2009. Besøkt 23. august 2009.
9. 1 2  (no) «*- Dere har bygget et monster av en bil til meg*». **Dagbladet**. 7. juni 2009. Besøkt 23. august 2009.
10. ↑  (no) «*Button-bom!*». **VG**. 20. juni 2009. Besøkt 23. august 2009.
11. ↑  (no) «*Barrichello vant Europas Grand Prix*». **VG**. 23. august 2009. Besøkt 23. august 2009.

Eksterne lenker
---------------

* (en) Brawn GP – kategori av bilder, video eller lyd på Commons Rediger på Wikidata

* (en) Brawn GP – galleri av bilder, video eller lyd på Commons Rediger på Wikidata
* (en) Official website

| * v
* d
* r
Vinnere av Konstruktørmesterskapet i Formel 1 |
| --- |
| 
* 1958 (Vanwall)
* 1959 (Cooper)
* 1960 (Cooper)
* 1961 (Ferrari)
* 1962 (BRM)
* 1963 (Lotus)
* 1964 (Ferrari)
* 1965 (Lotus)
* 1966 (Brabham)
* 1967 (Brabham)
* 1968 (Lotus)
* 1969 (Matra)
* 1970 (Lotus)
* 1971 (Tyrrell)
* 1972 (Lotus)
* 1973 (Lotus)
* 1974 (McLaren)
* 1975 (Ferrari)
* 1976 (Ferrari)
* 1977 (Ferrari)
* 1978 (Lotus)
* 1979 (Ferrari)
* 1980 (Williams)
* 1981 (Williams)
* 1982 (Ferrari)
* 1983 (Ferrari)
* 1984 (McLaren)
* 1985 (McLaren)
* 1986 (Williams)
* 1987 (Williams)
* 1988 (McLaren)
* 1989 (McLaren)
* 1990 (McLaren)
* 1991 (McLaren)
* 1992 (Williams)
* 1993 (Williams)
* 1994 (Williams)
* 1995 (Benetton)
* 1996 (Williams)
* 1997 (Williams)
* 1998 (McLaren)
* 1999 (Ferrari)
* 2000 (Ferrari)
* 2001 (Ferrari)
* 2002 (Ferrari)
* 2003 (Ferrari)
* 2004 (Ferrari)
* 2005 (Renault)
* 2006 (Renault)
* 2007 (Ferrari)
* 2008 (Ferrari)
* 2009 (Brawn)
* 2010 (Red Bull)
* 2011 (Red Bull)
* 2012 (Red Bull)
* 2013 (Red Bull)
* 2014 (Mercedes)
* 2015 (Mercedes)
* 2016 (Mercedes)
* 2017 (Mercedes)
* 2018 (Mercedes)
* 2019 (Mercedes)
* 2020 (Mercedes)
* 2021 (Mercedes)
* 2022 (Red Bull)

 |

Portal: Formel 1